mteb/NusaParagraphTopicClassification huggingface dataset:
Mesin cuci loba mangpaatna,  jadi tangtu bakal jadi tinimbangan pikeun anjeun naha boga mesin cuci téh kaputusan nguntungkeun saperti leuwih hemat énergi sabab ngagunakeun mesin & listrik dibandingkeun cuci manual anu bisa beak loba cai bisa ditinggalkeun, sabab mesin jalan otomatis. jadi anjeun tiasa ngalakukeun pagawean anu sejen na, ngahemat waktu sabab mesin cuci ogé ngalakukeun prosés dryng atawa ngagaringkeun baju jadi ngan ukur perlu  digaringkeun di panonpoé  sakeudeung supaya garing lengkep saenggeus diseuseuh nganggo mesin cuci, tulu aya mangfaat anu pang pentingna keur emak emak nyaeta ngajaga kulit leungeun sabab teu kudu ngucek make deterjen siga lamun urang nyeuseuhan manual.Sababaraha kaunggulan mesin cuci di luhur pasti ngajadikeun mesin cuci salah sahiji alat éléktronik anu cukup mangpaat dina hiji imah. Utamana lamun anggota kulawarga cukup badag sarta geus loba baju diseuseuh.
Dina artikel ieu, kuring resep ngajajah kahirupan jalma anu cicing di dataran luhur, naha éta? keur kuring pribadi kahirupan masarakat padesaan di dataran luhur kacida matak pikabitaeun jeung loba hal anu bisa diconto. Kabiasaan jeung Kateguhan Wong Deso
1. Kabiasaan jeung Ketangguhan Wong Deso Dimimitian ti cara pakéan anu idéntik jeung baju anu kandel jeung haneut, nepi ka cara ngadahar kadaharan anu dipelak sorangan di sawah jeung di sawah. Teu eureun-eureun mikir basa keur ulin di dataran luhur Kabupaten Pekalongan, tepatna di Kacamatan Paninggaran. Kuring reuwas ningali jalma-jalma anu dianggap sepuh masih kuat dina kagiatanana mawa karung-karung anu dieusi ku jukut nepi ka tumpukan kayu bakar ngaliwatan jalan anu rupa bumi anu lungkawing sareng kontur anu naék-turun.
2. Gotong royong jeung Rasa Kulawarga anu Kuat Seueur deui hal-hal anu pikaresepeun anu aya patalina sareng kahirupan masarakat, khususna anu aya di dataran luhur. Sigana mah maranéhna masih kénéh kuat dina ngajaga tradisi karuhun, upamana tradisi sedekah anu diémutan dina waktu nu tangtu sataun sakali.
Abdi ogé gaduh hobi fotografi. Kagiatan ieu geus lila lumangsung, utamana ti kuring keur kuliah. Meureun ku jurusan kuliah kuring jeung ukm, jadi hobi kuring rada nyambung, padahal dipikir-pikir mah geus lila resep fotografi, tapi kagiatan ieu kakara disalurkeun pas kuring meunang kamera nu meuli keur kuliah. kagiatan, nu kuring réngsé nepi ngagunakeun ngan nyandak gambar teuing. Najan kitu, aya halangan dina hobi kuring, sabab kuring introvert, ieu ngajadikeun kuring jarang kaluar pikeun moro poto, kuring geus sababaraha kali kaluar tapi unggal kaluar kaméra kuring jeung ngarasa dijaga ku jalma kuring bakal langsung nempatkeun. kaméra asup deui kana kantong jeung buru-buru kabur. Balukarna, kamampuan kuring macét di dinya. Nanging, akhir-akhir ieu kuring mikir pikeun uih deui kana hobi ieu, sareng ngadoakeun kuring sing wani hunting poto kuring sorangan.
Ngefans atawa reseup ka batur pasti aya alesan nana boh eta jelema kasep atawa geulis rupana, resep kana karya na boh akting lamun dina film sinetron atawa mini series atawa nyanyi pokokna resep kana karya na jeung aya oge anu kagum kana personality atawa kapribadianna jeung prestasina. Lamun urang mah leuwih resep jeung ngaidolakeun jelema di tingali tina personality jeung karya na. Dimana lamun personality atawa kapribadiana alus biasana bisa jadi inspirasi atawa motivasi urang ameh bisa jadi jelema anu hebat. Idola teh biasana jadi role model atawa contoh keur penggemarna. Biasana para penggemar ngajieun kumpulan atawa komunitas anu eusina penggemarna kabeh anu tugas na ngadukung idolana, kumpulan eta di sebutna fanbase.
Sisi negatif tina kahirupan tatanggaan di kampung teh nyaeta ku rudetna. Tatangga teh malahan kamampuan intelna teh teu diragukeun deui. Hal nanaon ge jadi piomongeun wae jang tatangga mah. Sagala na teh diomongkeun, rek bener rek salah ge teu weleh diomongkeun. Sagala lampah teh jadi bahan pibiwireun tatangga we. Komo mun ngalakukeun hal nu tabu pisan mah, pasti we langsung seantero kampung apaleun. Mulut tatangga teh kadang mah sok ngaleuwihan omongan da meureun ngarah resepna ngagosip. Kuduna mah hirup bertetangga teh silih bantu lain kalah silih gosipkeun jeung silih saingan. Sabab naon wae nu diomongkeun tatangga teh sok babari nyebar salembureun.
Julang Ngapak salah sahiji imah adat Sunda anu boga makna nyaeta manuk nu keur ngepakkeun sayapna. Ngaran ieu kusabab posisi hateup imah nu sok ngalegaan ka arah sisi siga manuk nu keur ngepakkeun sayapna. Tina bentuk hateupna hungkul geus bisa ninggali kaunikan tina arsitektur wangunanna. Jang bagian hateupna ieu imah adat Sunda Julang Ngapak dijieun tina bahan eurih, injuk, jeung daun rumbia. Samentawis bagian tembok jeung kerangka nu dijieun tina campuran awi jeung kai. Imah adat Julang Ngapak bisa dipanggihan di daerah Tasikmalaya jeung Kuningan. Sanajan geus asup ka zaman modern, tapi adat istiadat sarta warisan budaya kudu tetep dimumule.
Upami liburan sakola abdi resep kempel sareng rerencangan. Teu kamamana, mondok di teun rerencangan oge tos bungah lantaran urang tiasa ngobrol, seuseurian, ulin, lalajo, dahar sasarengan jeung rerencangan. Biasana urang masak sangu liwet babarengan, mawa beas masing-masing teras udunan kanggo meser dengeun na. Biasana masak dengeun hayam, kangkung, sambel jeung kurupuk. Ditambih ngadamel minuman seger kanggo dileeut sabari ulin games. Lanjut urang lalajo pelem, biasana lalajo pelem jurig. Mun keur babarengan oge biasana sok mesen dahareun di aplikasi meh leuwih mirah lantaran sok aya promo lamun meser seeur. Lamun tos wengi biasana arurang sok ngobrolkeun perkara anu serius nepikeun ceurik.
Umroh mangrupakeun salah sahiji ibadah sunnah anu pelaksanaanna tiasa di unggal waktos, benten sareng inadah haji anu pelaksanaana nan tiasa di musim haji, nyaeta pas sasih Syawal nepikeun sasih Dzulhijah. Rukun umrah oge benten sareng haji, urutan umrah nyaeta anu kahiji ihram atawa niat ngalaksanakeun umrah, anu kadua tawaf nyaeta ngulilingan Ka'bah tujuh kali, anu kaopat sa'i nyeta bulak balik ti Bukit Shafa ka Bukit Marwah, anu kalima tahallul atawa nyukur buuk nepika botak atau pondok, anu paneuri nyaeta tertib, sadaya rukun umroh kedah dilaksanakeun sasuai jeung urutanna. Umroh oge mangrupakeun ibdadah anu tiasa dilaksanakeun sahari hungkul, komo lamun lancar mah bisa ngan hiji nepikeun tilu jam hungkul.
Beuki ayana média sosial, kabutuhan fotografi jeung videografi terus ningkat. Ieu ogé nyababkeun kabutuhan alat-alat pendukung pikeun fotografi sareng videografi ningkat. Alat-alat fotografi ogé beuki inovatif, anu ngajadikeun aktivis fotografi sareng videografi langkung kreatif. Anjeunna nambahan, kasempetan usaha fotografi jeung videografi di Indonésia masih kénéh cukup alus, alatan kamekaran pamaké média sosial jeung kagancangan internét anu terus ngaronjat. Seueur jalma anu resep kana karya influencer sapertos YouTubers, jadi loba jalma anu hoyong janten salah sahijina. Ku alatan éta, palaku bisnis bakal balik kana pamasaran digital pikeun ngamajukeun produk maranéhanana. Ieu merlukeun aranjeunna gaduh parabot lengkep jeung kualitas pikeun bisa digawé kalawan bébas tur ngagunakeun kreativitas maranéhanana.
Tuangeun di daerah Sunda mah kacida seueurna. Salah sahiji tuangeun sunda nu babari dimasakna nyaeta oseng genjer. Bahan-bahan nu digunakeun nyaeta sabeungkeut genjer, 3 siki bawang beureum, 2 siki bawang bodas, 4 siki cengek, sabungkus tarasi asak, sahiji tomat, minyak sayur, jeung cai asak. Mimiti, potongan genjer na kira-kira sabuku, tuluy kumbah ngangge cai beresih. Saentos eta, keureutan bawang beureum, bawang bodas, tomat, sareng cengek. Teras siapkeun katel kangge manaskeun minyak. Saentos minyak panas, lebetkeun bahan tadi nu tos di keureutan, aduk dugi ka semu garing. Tuluy abruskeun genjer, aduk sakedap dugi ka rada leeh. Tos kitu, tambahkeun sagelas cai, sabungkus tarasi asak, uyah sacukupna, mecin sacukupna, sareng gula bodas sasendok. Oseng-oseng dugi ka caina ngagolak sareng genjerna robah janten warna semu hideung. Pami tos seungit, pareuman kompor, sayogikeun oseng genjer kana piring. Oseng genjer siap dituang.
Bubuy Bulan nyaeta lagu rahayat Jawa Barat anu dikarang ku Benny Corda, saurang musisi jeung panulis lagu dina taun 1950-an. Salian ti lagu Bubuy Bulan, Benny Corda oge ngarang lagu Suling Senja jeung Padamu Srikandi. Lagu Bubuy Bulan dipopulerkeun ku pamajikanana nu ngaranna Nina Kirana, panyanyi Radio Bintaro nu kawentar taun 50-an. Waktu éta, Nina mimiti ngawihkeun lagu Bubuy Bulan di sanggar Lokananta, Solo, Jawa Tengah. Penyanyi pop Sunda Indonésia taun 1980-an, Nining Meida, nembangkeun deui lagu Bubuy Bulan sarta ditambahkeun kana albumna "Kalangkang" kalayan genre Pop Sunda. Lagu Bubuy Bulan diciptakeun ku Benny Corda lantaran diilhaman ku hiji mojang anu mikaresep idola na.
Di jepang aya robot anu di gunakeun pikeun mantuan perawat anu di pekerjakeun di rumah sakit nyaeta Robot RIBA atanapi Robot pikeun Bantuan Badan Interaktif tiasa jiga robot sapertos perawat. Robot canggih ieu dikembangkeun sareng diciptakeun ku RIKEN kalayan program pikeun ngangkat atanapi mawa pasien rumah sakit. Sanajan kitu, robot ieu sanggup mawa pasien anu beurat awakna teu leuwih ti 61 kilogram. Robot ieu emang husus di jieun kusabab loba perawat anu teu kuateun ngangkat pasieen, Henteu ngan ukur mawa pasien, robot RIBA ogé tiasa mikawanoh sora perawat atanapi karyawan rumah sakit. Éta sabab robot RIBA tiasa ngadeteksi rupa sareng sora perawat rumah sakit.
Cara ngalakukeun sit-up anu alus jeung bener, mimitina ngagolér dina tikar atawa permukaan anu datar jeung nyaman. Kadua ngabengkokkeun dua tuur sangkan dampal suku keuna kana tikar, pastikeun dampal suku keuna kana tikar ku tatapakan anu pageuh. Katilu, silangkeun leungeun anjeun di hareup dada anjeun, ulah nempatkeun leungeun anjeun di tukangeun sirah anjeun, sabab bisa narik beuheung anjeun. Kaopat, pokus sareng nguatkeun inti awak bari nyandak napas jero, teras nganggo otot beuteung anjeun pikeun ngangkat tonggong anjeun tina lantai ka hareup. Kalima, nurunkeun deui anjeun ka posisi aslina atawa ngagolér deui. Laksanakeun lalaunan, ulah tarik teuing kana tikar. Malikan gerakan ieu sababaraha kali dumasar kana kamampuan urang.
Opat film nu diadaptasi tina novel. Nu kaiji nyaeta film Bumi Manusia. Film ieu diadaptasi tina novel Bumi Manusia karya Pramoedya Ananta Toer. Caritana ngisahkeun hiji kahirupan pengusaha jeung percintaan zaman pejajahan. Nu kadua nyaeta film 5 Cm. Film ieu diadaptasi tina novel judulna 5 Cm karya Donny Dhirgantoro. Film ieu ngisahkeun persahabatan anu aya di sagala kondisi. Nu katilu nyaeta film Love Sparks in Korea. Film ieu diadaptasi tina novel Asma Nadia nu judulna Love Sparks in Korea. Film ieu ngisahkeun cinta dua jalma nu beda agama. Nu terakhir nyaeta film Surga yang Tak Dirindukan. Film ieu diadaptasi tina novel Asma Nadia nu judulna Surga yang Tak Dirindukan. Film ieu nyaritakeun tentang poligami.
Rajaban atawa Isra Mi'raj teh nyaeta hari besar dina raraga milangkala peristiwa baginda Nabi Muhammad SAW diisrokeun sareng dimi'rojkeun dina waktos sapeuting. Isra Mi'raj teh mangrupakeun peristiwa Rasulullah SAW diangkat ka surga jeung dibere parentah sholat lima waktu. Isra Mi'raj diperingati unggal tanggal 27 Rajab. Peristiwa diisrokeun na Rasululloh ti Masjidil Haram ka Masjidil Aqsa tuluy dimi'rojkeun ka langit katujuh janten peristiwa mulia dina sajarah Islam. Tina kamuliaan eta, urang salaku umat muslim kudu ngamumule ieu poe, kudu ngamumule ieu kamuliaan supaya tiasa terus diinget jeung kenging kamuliaan nana kangge hirup di dunia boh di akherat kelak. Jadi, yuk urang mumule bareng-bareng ieu peristiwa!
Latihan loba pisan mangpaat pikeun kaséhatan. tapi naha loba batur anu hoream jeung teu olahraga padahal olahraga loba jinis na jeung teu kudu mahal nyaeta gratis, urang ngan perlu daekna hungkul. Ku latihan olahraga anu rutin, métabolisme awak jadi lancar sahingga distribusi jeung nyerep gizi dina awak jadi leuwih éféktif jeung éfisién. Kombinasi diet, latihan sareng bobo mangrupikeun konci penting pikeun kaséhatan total. Éta pisan sababna naha olahraga pohara populér kalayan loba jalma. Ku olah raga sacara teratur, sacara teu langsung awak ogé bakal miboga kaayaan anu leuwih prima jeung idéal ti batan saméméhna. Pikiran langkung tenang, sareng diri langkung produktif.
Dina olahraga bulu tangkis mah raket teh jadi bagian nu paling penting, sabab raket teh mangrupakeun senjata para atlet badminton dina ngahadapi pertandingan. Pasalna, makin mahir atlet maen badminton, maka makin rumit oge spesifikasi raket jeung nunjang kamampuan nana supaya bisa mertahankeun prestasi. Biasana mah makin mahir teh harga raket na oge makin mahal, sapadan jeung kualitasna. Kadang mah beda merk oge sok beda dipakena, jadi sok kumaha nu ngeunaheun na wae. Raket teh jadi salah sahiji alat nu pasti melekat pisan jeung diri atlet nu ngabogaan nana. Sabab dina pertandingan mah, kanyamanan raket teh pangaruh pisan dina nangtukeun sasaran jeung pukulan.
Sangu goreng seafood, dahareun nu pastina loba dipanggihan di sisi jalan, biasana jualanna make gerobak tapi gerobakna nu permanen jeung geus boga tempat jang daharna. Sangu goreng seafood teh paduan sangu nu di goreng tuluy ditambahan seafood, siga cumi-cumi atawa udang. Henteu ngan sangu jeung seafood hungkul, biasana tukang dagang oge sok dicampur jeung bahan nu sejen, misalna peuteuy, endog, jeung sajabana. Atawa ditambahan ku rupa-rupa sambel, contona sambel hejo. Jadi tampilanana sangu gorengna teh hejo. Biasana sok ditambahan oge sayuran, bangsa wortel, tomat, soun, jeung sajabana. Potongan-potongan seafood oge beda-beda, gumantung kana harga. Lamun hargana murah potongan seafoodna sok laleutik, sakapeung mah sok tara karasa pas didahar teh. Beda jeung nu hargana mahal potonganna galede jadi karasa seafoodna teh.
Geus kuduna urang ngamumule alat musik tradisional di daerah sewang-sewangan. Sabab alat musik ieu mangrupakeun warisan budaya nu kudu dijaga. Ngameh alat musik tradisional ieu teu kagerus ku arus globalisasi sarta perkembangan modern sejenna, bisa dicobaan ku cara diajar ngamaenkeun alat musikna oge susunan nadana. Tuluy ku urang bisa direkam proses diajar ieu jeung diunggah ka media sosial, siga Instagram, Youtube, atawa Twitter, supaya alat musik ieu beuki dipikawanoh, teu ngan ukur ku warga Indonesia tapi oge ku mancanegara. Bisa oge ku cara ngarawat alat musikna, misalna mindeng diberesihan ngameh alatna teu babari ruksak jeung digunakeun di acara-acara tradisional ngameh alatna teu babari karatan.
Rumangsa  kuring film yo wis ben teh film anu alus  pisan. pilem anu hayang ngamumule budaya jeung basa daerahna sorangan. Film ieu lain asal film tapi mangrupa hiji misi promosi budaya bahwa daerah na teh boga budaya nu teu kalah bagus jeung hade. Numbuhkeun rasa percaya diri bahwa tong era mun make bahasa daerah, indonesia teh unik loba daerah loba bahasa jeung budaya, urang kudu bungah jeung ngarasa bangga. Salian Carita anu hampang nurutkeun kahirupan sapopoe tanpa ditambahan. Carita nu pikagumbiraeun jeung lengkep, aya kasedih, aya kabungah, jeung dibungkus ku komedi jeung banyol nu di bawakeun ku legenda ludruk kesenian khas daerah Jawa Timur. Ide jeung gagasan nyieun film yo wes ben ieu alus pisan karna bisa berkarya secara nasional bareng seniman lokal nu dimana bisa melestarikan budaya daenah na.
Olahraga angkat beban mineng dijadikeun pilihan pangsaena pikeun ngawangun otot. Henteu ngan mujarab pikeun ngawangun otot, latihan ngangkat beurat oge gaduh kauntungan pikeun ngabantosan ngawangun tulang anu kuat sareng ningkatkeun metabolisme sareng energi. Najan kitu, pikeun ngalakukeunana, urang teu meunang lalawora. Latihan ieu umumna ndilaukeun nganggo sababaraha parabot kalayan beban anu rupi-rupi beuratna, ti hiji kilogram, belasan nepi ka puluhan kilogram. Aya sababaraha alat anu biasa dianggo pikeun ngangkat beurat kalebet dumbbell, barbell, kettlebell, sareng anu sanesna. Urang tiasa ngalakukeun latihan ieu di bumi atanapi di gim atanapi pusat kabugaran. Nanging, pikeun saha wae anu teu gaduh alat, angkat beurat di gim mangrupikeun pilihan
sae.
Mun muka usaha teh kudu disiakeun heula finansial jeunv mentalna. Ulah nepi ka finansialna geus siap, tapi mentalna can siap, jadi mun kena karugian teh malah jadi beban pikiran, lain kalah jadi cambuk jeung leuwih berkembang bisnisna. Kudu pinter oge neangan peluang bisnis supaya bisa nyegah resiko rugi. Mun keur kena karugian teh kudu sabar jeung tawakal, serahkeun diri ka nu Maha Kawasa. Ulah nepi ka henteu siap ngahadapi karugian, kudu siap dina sisi terburukna. Mantakna, mun muka usaha teh kudu disiapkeun sagalana, termasuk dina kasiapan karugian. Ulah sagawayah, sagalana kudu direncanakeun masing asak supaya bisa ngaantisipasi sagala rupa kamungkinan nu goreng.
Abdurrahman Wahid atawa Gus Dur  mulai aktif di Nahdatul Ulama di tahun 1982, ieu di mulai saeengges anjeuna maratkeun pendidikana malai diménta keur bergabung di nahdatul ulama tapi ieu bertentangan jeung aspirasi Gus Dur salaku intelektual masarakat sarta dua kali nolak tawaran asup ka Majelis Penasehat Agama NU. Tapi, ahirna Gus Dur asup ka DPR sanggeus akina Bisri Syansuri méré tawaran katilu. Lantaran nyandak pagaweanieu, Gus Dur ogé milih pindah ti Jombang ka Jakarta sareng netep di dinya. Salaku anggota Majelis Penasehat Agama, Gus Dur ngajadikeun dirina minangka pembaharu NU. Dina waktu éta, loba masarakat anu ningali NU salaku organisasi dina kaayaan stagnasi atawa eweh perkembangan. Sanggeus diskusi, Majelis Penasehat Agama ahirna ngawangun Tim Tujuh (kaasup Gus Dur) pikeun ngagarap masalah reformasi jeung ngabantu ngahirupkeun NU. Reformasi dina organisasi kaasup parobahan kapamimpinan.
Saha nu teu kenal ka Chef Juna? Anjeunna mangrupikeun salah sahiji koki anu kasohor di Indonesia. Upami anjeun gaduh cita-cita janten koki anu kawentar jagona, ieu aya sababaraha lengkah anu anjeun tiasa lakukeun pikeun janten koki anu jago. Kahiji, urang kudu boga kacintaan sarta minat dina dunya kuliner. Ieu mangrupikeun pondasi utama pikeun janten koki anu jago, sabab janten koki sanrs ngan ukur masak, tapi ogr gaduh gairah sareng dedikasi anu luhur kana dunya kuliner. Kadua, kudu meunangkeun pangaweruh jeung kaparigelan dasar dina masak ngaliwatan rupa-rupa sumber, saperti kursus-kursus kuliner atawa palatihan, komo ku gawe jadi asisten koki di restoran atawa hotel. Katilu, anjeun kudu salawasna terbuka kana pengetahuan anyar jeung mekarkeun kaparigelan dina dunya kuliner. Ieu tiasa dilakukeun ku nyobian masak rupa-rupa masakan anu teu acan kantos dicobian sateuacanna, atanapi ku ngiringan pelatihan kuliner atanapi seminar-seminar. Kaopat, koki anu tiasa dipercaya oge kedah gaduh kaahlian manajemen waktos anu sae, oge kamampuan damel dina tekenan sareng nanganan kaayaan anu lumangsung di dapur. Terakhir, koki anu tiasa dipercaya jeung ngagaduhan kamampuan anu luhur kedah gaduh kapribadian anu ramah sareng sopan, sareng gaduh kaahlian komunikasi anu sae pikeun tiasa damel sareng timna.
Supados aman, awet, tur merenah upami anyar meuli laptop teh aya babaraha perkawis nu kudu diatur. Babaraha perkawis nu kudu diatur nyaeta, kahiji update sistem operasina. Biasana upami meuli laptop anyar sistem operasina tos lila janten kudu diupdate ka versi nu leuwih anyar supados tiasa menangkeun fitur-fitur anyar sareng mastikeun sistem operasi nu dianggo teh aman. Kadua nyaeta ngahapusan bloatware. Bloatware teh sebutan pikeun software bawaan nu tos ka instal di laptop nanging biasana tara dianggo. Ngahapus bloatware ieu tiasa nambihan penyimpana dina laptop. Katilu, pastikeun antivirus hurung. Dina babaraha sistem operasi sapertos windows 10 tos aya antivirus bawaan nyaeta window defender nanging leuwih hade deui upai ditambihan ku antivirus pihak katilu ngarah leuwih aman.
Salad buah jadi salah sahiji camilan paporit abdi. Dijieun na gampil, kur tinggal ngeureutan rupi-rupi bungbuahan tuluy di banjur make vla. Tah, vla na ieu nu kudu di racik teh. Racikan na nyaeta yoghurt, susu kental manis, jeung susu susu murni. Katiluan bahan eta diadukeun sing rata, tuluy di kucurkeun kana luhureun bungbuahan. Camilan ieu seueur pisan gizi nu mangpaat jang kasehatan. Malahan mah dokter ge sok ngarekomendasikeun ieu camilan kanu rek program diet. Ieu camilan alus pisan jang kasehatan, komo mun bungbuahan nana nu dilobakeun. Yuk ah baraya ti ayeuna urang cobian pola hirup sehat ku mimiti ngaganti camilan aya minyakan ku camilan nu sehat jiga salad buah ieu.
Hay Day salah sahiji game nu alus ngeunaan tatanen. Game simulasi tatanen ieu bisa jadi ajang urang belajar kumaha cara ngolah taneuh, miara tutuwuhan, jeung ngajual barang-barang ka babaturan jeung tatangga dina game ieu. Salian ti eta, game ieu oge bisa ngawangun kota, dermaga, jeung sajabana kumaha kahayang urang. Game ieu salah sahiji game ngameh urang bisa diajar kumaha carana tatanen teh, nepikeun mun geus jadi bisa dijual atawa dikonsumsi. Sanajan bentukna game, tapi sahenteuna mere gambaran cara ngolah bahan-bahan tatanen. Salian tatanen, didieu oge miara hewan siga sapi, domba, jeung hayam, anu pastina beda-beda cara ngarawatna. Game ieu cocok mun dimaenkeun ku barudak leutik meh apal kumaha cara tatanen teh. Jadi salian ti maen game oge jadi media jang diajar.
Baskét, naha baskét? Tah, awal-awal carita, kuring resep kana olahraga ieu kusabab hayang katingalina keren, hebat, jeung tangguh (sabab di mata rumaja Indonesia, basket teh salah sahiji olahraga anu diidolakeun, hehe). Tapi tétéla yén naon anu anjeun kéngingkeun saatos ngerjakeun éta langkung jero, langkung seueur latihan, langkung seueur waktos anjeun nyéépkeun pikeun ngerjakeun éta, langkung seueur anjeun bakal ningali nilai-nilai kahirupan. Nilai hirup? Leres leres nilai kahirupan, naha anjeun kantos nguping kutipan ngeunaan baskét anu nyarios "Kuring masihan sapertos kuring lulus, kuring lumpat siga arah kuring ka ring, kuring luncat kusabab aya kasempetan anu kuring kedah rebut, kuring némbak sabab kuring boga target, kuring ngagolér sabab kuring mastikeun kuring bisa ngahontal tujuan kuring, kuring lumpat ka arah anu sarua tapi balik deui pikeun ngajaga imah kuring, kuring nyoba ngaliwatan lawan kawas keur dribbling bal, sarta dunk kawas Kuring geus ngahontal pangluhurna".
Daek teu daek pastina urang bakal diajar manajemen waktu mun gawe di kantor teh. Soalna asup kantor ku absensi, deadline tugas, nepikeun ka janjian jeung klien oge ulah telat. Tuluy pastina bakal loba hubunganna jeung loba jelema, boh eta anggota divisi, divisi sejen, nepikeun ka manajer, jeung klien. Sacara teu langsung urang bakal boga kamampuan komunikasi nu alus jeung bakal kalatih ku gawe kantoran nu ku urang leukeunan. Urang oge bakal paham ngeunaan bisnis, sabab urang aya dijerona tangtu bakal leuwih ngarti ngeunaan bidang naon nu ku urang cepangan. Misalna urang di divisi sekretaris, urang bisa ngatur waktu jeung klien, tuluy leuwih bisa nyanghareupan jelema-jelema nu beda-beda karakterna.
Ayeuna, tari piring geus jadi milik masarakat sarta mindeng dipigawé dina resepsi kawinan. Kamekaran gerak tari piring ogé geus robah, tapi masih ngagunakeun undak-usuk silat Minangkabau. Dina awalna, tari piring dilaksanakeun ku para penari ku cara nyekel piring dina dua leungeun. Kamajuan salajengna ku nempatkeun lilin dina piring. Penari kedah ngusahakeun ngaduruk lilin dugi ka tarian réngsé. Sairing jeung robahna jaman, tari piring ogé tumuwuh. Nalika tarian dilaksanakeun di resepsi kawinan, sababaraha piring disusun di hareup panganten awewe jeung panganten lalaki sarta penari awéwé walks on aranjeunna sarta ngajaga piring teu megatkeun. Kaayeunakeun kamegahan tari piring ditambah ku aksi anu rada ekstrim, nyaeta ku nincak kaca pecah. Saha waé bakal kagum sareng sieun ningali atraksi penari.
Di angkot biasana muat ku 14 nepikeun ka 15 orang maksimalna. Gumantung kana gede henteuna ukuran awak penumpang. Contona wae dihareup gigireun supir bisa dua urang mun awakna laleutik mah. Di tukang hareupeun panto asup angkot bisa dieusian ku 7 orang, mun digigireun panto asup bisa dieusian ku lima orang. Tapi biasana sok aya tambahan bangku di deukeut panto asup nu bisa dieusian ku saorang. Di jero angkot biasana sok nyetel lagu-lagu, sakapeung mah si speakerna teh aya di paling juru angkot deukeut penumpang. Tapi urang oge pernah aya angkot nu mawa TV, jeung boga desain nu modern jerona. Si korsina oge beda, mun biasana mah make korsi busa, ieu mah ditilaman deui.